stanford-oval/wikipedia huggingface dataset:
אנה דה ארמס
קריירה

תפקידה הראשון של דה ארמס היה בשנת 2006 כששיחקה לצד אלכס גונזלס בתפקיד מארי בסרט "אונה רוזה דה פראנסיה", ובשנת 2009 שיחקה בסרט הנעורים הספרדי "סקס, מסיבות ושקרים" לצדם של מריו קאסאס והוגו סילבה. תפקידה המשמעותי הראשון היה בסדרת הטלוויזיה הספרדית "אל אינטרנאדו" שם שיחקה בתפקיד קרולינה. אחריו המשיכה דה ארמס את הקריירה בספרד בסדרה "לה לינדה" (2010–2012).
בשנת 2011 שיחקה בוידאו קליפ לשיר "Gipsy funky love me do" של הזמרת הספרדייה רוסריו פלורס.
בשנת 2014 עברה דה ארמס ללוס אנג'לס, והחלה את הקריירה בהוליווד עם מספר תפקידים משמעותיים, מהם: "דפיקה בדלת" (אנ')‏ (2015) שביים איליי רות', ו"חשופה" (2016) שניהם לצד קיאנו ריבס, "כלבי מלחמה" (2016), "אוברדרייב" (2017), "בלייד ראנר 2049" (2017), "רשת צרעות" (2019) ו-"שלוש שניות" (2019).
בשנת 2019 שיחקה דה ארמס בקומדיה השחורה "רצח כתוב היטב" שכתב וביים ריאן ג'ונסון. הסרט הוקרן בבכורה עולמית בפסטיבל הסרטים הבינלאומי בטורונטו ב-7 בספטמבר 2019, והוא יצא לאקרנים בארצות הברית ב-27 בנובמבר 2019.
בשנת 2020 גילמה את קרולינה לריירה בסרט הדרמה הביוגרפי "סרז'יו" מבית נטפליקס, לצד ואגנר מורה המגלם את דיפלומט האו"ם סרז'יו ויירה דה מלו.
בשנת 2021 היא הופיעה לצד דניאל קרייג בסרט "לא זמן למות", הסרט ה-25 בסדרת סרטי "ג'יימס בונד".
בשנת 2022 היא שיחקה בסרט הפעולה "האיש האפור" שביימו האחים רוסו; הסרט אשר מהווה עיבוד קולנועי לספרו של מארק גריני, "האיש האפור", הופץ בפלטפורמות של נטפליקס ב-22 ביולי 2022. כמו-כן באותה שנה הופיעה במותחן הפסיכולוגי "מים עמוקים" לצד בן אפלק, ואף נכנסה לנעליה של מרילין מונרו בסרט הדרמה הביוגרפי "בלונדינית", שנכתב ובוים על ידי הבמאי אנדרו דומיניק ומבוסס על רומן בשם זהה שיצא לאור בשנת 2000 מאת ג'ויס קרול אוטס; הסרט יצא בנטפליקס ב-28 בספטמבר 2022.
קריירה > מועמדויות ופרסים

דה ארמס התפרסמה מתפקידה בסרט המתח הקומי "רצח כתוב היטב" (2019), עבורו הייתה גם מועמדת לפרס גלובוס הזהב לשחקנית הטובה ביותר. דה ארמס גם הייתה מועמדת עבור תפקיד זה בתור מרתה כבררה לפרס גלובוס הזהב לשחקנית הטובה ביותר - סרט קומדיה או מוזיקלי. עם זאת, דה ארמס זכתה זכתה בפרס סאטורן לשנת 2020 עבור שחקנית המשנה הטובה ביותר.
כמו כן, בסרט הביוגרפי "בלונדינית" (2022) בו גילמה את מרילין מונרו, עבור תפקידה זה הייתה דה ארמס מועמדת לראשונה לפרס אוסקר לשחקנית הטובה ביותר (2023). כמו כן, עבור תפקיד זה היא הייתה מועמדת בשנית לפרס גלובוס הזהב לשחקנית הטובה ביותר בסרט דרמה ולפרס באפט"א לשחקנית הטובה ביותר בתפקיד ראשי.
חיים אישיים

בשנת 2010 החלה בזוגיות עם השחקן הספרדי מארק קלוטט. השניים נישאו ביולי 2011, ולאחר מכן התגרשו בתחילת 2013. היא גם הייתה מאורסת לזמן קצר לסוכן הטאלנטים האמריקאי פרנקלין לאת', במהלך זוגיות שניהלו מתחילת 2015 עד לסוף לשנת 2016.
בין מרץ 2020 לינואר 2021 הייתה בזוגיות עם השחקן בן אפלק, אותו הכירה על סט הצילומים של הסרט "מים עמוקים".
החל מיוני 2021, דה ארמס בזוגיות עם פול בוקדקיס, סגן נשיא חברת טינדר.
לדה ארמס אזרחות קובנית וספרדית. בסוף חודש אפריל 2023, סיפרה בתוכנית סאטרדיי נייט לייב כי היא עתידה לקבל אזרחות אמריקאית במהלך חודש מאי אותה שנה.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2006 | Una rosa de Francia | מארי |  |
| 2007 | Madrigal | סטלה מאריס |  |
| 2009 | סקס, מסיבות ושקרים | קרולה |  |
| 2011 | El callejón | רוזה / לאורה |  |
| 2013 | Faraday | אינמה מורגה |  |
| 2014 | Por un puñado de besos | סול |  |
| 2015 | Anabel | כריס |  |
| 2015 | דפיקה בדלת | בל |  |
| 2016 | חשופה | איזבל דה לה קרוז |  |
| 2016 | כלבי מלחמה | איז |  |
| 2016 | ידי האבן | פליסידד איגלסיאס |  |
| 2017 | אוברדרייב | סטפני |  |
| 2017 | בלייד ראנר 2049 | ג'וי |  |
| 2018 | Corazón | אלנה רמירז |  |
| 2019 | רצח כתוב היטב | מרתה כבררה | מועמדת פרס גלובוס הזהב לשחקנית הטובה ביותר בסרט קומדיה או מוזיקלי (2020) זוכת פרס סאטורן לשחקנית המשנה הטובה ביותר (2020) |
| 2019 | שלוש שניות | סופיה קוסלואו |  |
| 2019 | רשת צרעות | אנה מגריטה מרטינז |  |
| 2020 | רצח במעגל סגור | אנדראה ריברה |  |
| 2020 | סרז'יו | קרולינה לריירה |  |
| 2021 | לא זמן למות | פאלומה |  |
| 2022 | מים עמוקים | מלינדה ואן אלן |  |
| 2022 | האיש האפור | דני מירנדה |  |
| 2022 | בלונדינית | מרילין מונרו / נורמה ג'ין | מועמדת לפרס אוסקר לשחקנית הטובה ביותר (2023) מועמדת לפרס באפט"א לשחקנית הטובה ביותר בתפקיד ראשי (2023) מועמדת פרס גלובוס הזהב לשחקנית הטובה ביותר בסרט דרמה (2023) |
| 2023 | בין הצללים | סיידי רודס | גם מפיקה בפועל מועמדת פרס פטל הזהב לשחקנית הגרועה ביותר (2024) |
| 2025 | ג'ון וויק מציג: בלרינה | איב מקארו |  |
| TBA | Eden |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007 | El edén perdido | גלוריה | סרט טלוויזיה |
| 2007–2010 | אל אינטרנאדו | קרולינה לאל סוליס | תפקיד ראשי (עונות 1–6); 56 פרקים |
| 2010–2011 | Hispania, la leyenda | נראה | תפקיד ראשי (עונות 1–2); 17 פרקים |
הערות שוליים

↑  ענבל חננאל,'"`UNIQ--nowiki-00000003-QINU`"'זה נגמר: בן אפלק ואנה דה ארמס נפרדו, במדור "פנאי פלוס" באתר ynet‏, 18 בינואר 2021
↑  J. Kim Murphy, Razzie Noms 2024: Chris Evans and Jennifer Lopez Up for Worst Actors; ‘Shazam 2’ and ‘Ant-Man 3’ Tie With 4 Nods, Variety, ‏2024-01-22 (באנגלית אמריקאית)
| --- | --- |
בקרת זהויות :  NLI: 987007414519705171  PLWABN: 9811559348805606  BIBSYS: 1512647520311  BNE: XX4911268  BnF: cb16208175f (data)  CANTIC: a11791652  GND: 1164406299  ISNI: 0000 0000 7980 6568  LCCN: no2012138487  NKC: xx0249310  NLK: KAC2020M4924  NTA: 426277759  SUDOC: 224618032  VIAF: 107575309   WorldCat (עם VIAF): 107575309 
דה ארמס, 2018
הקניון הגדול של ילוסטון

| --- | --- |

 מידע כללי
 סוג:  קניון 
 מיקום
 מיקום:  מחוז פארק 
 קואורדינטות:  44°43′00″N 110°29′48″W﻿ / ﻿44.716666666667°N 110.49666666667°W﻿ / 44.716666666667; -110.49666666667
 
  (למפת ארצות הברית מוגדלת) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הקניון הגדול של ילוסטון(למפת ארצות הברית רגילה) וושינגטון ניו יורק לוס אנג'לס שיקגו סן פרנסיסקו אטלנטה דאלאס יוסטון בוסטון סיאטל מיאמי ה א ט ל נ ט י  ה ש ק ט  מפרץ מקסיקו  קנדה מקסיקו איי בהאמה הקניון הגדול של ילוסטון(למפת ויומינג רגילה) שאיין קספר לאראמי ג'ילט ילוסטון גרנד טיטון מגדל השטן מונטנה קולורדו יוטה א י י ד ה ו  ד ק ו ט ה  ה ד ר ו מ י ת  נ ב ר ס ק ה הקניון הגדול של ילוסטון(למפת ויומינג מוגדלת) שאיין קספר לאראמי ג'ילט ילוסטון גרנד טיטון מגדל השטן מונטנה קולורדו יוטה א י י ד ה ו  ד ק ו ט ה  ה ד ר ו מ י ת  נ ב ר ס ק ה הקניון הגדול של ילוסטון מפה של חלקו העליון של הקניון
 
הקניון הגדול של ילוסטון כפי שהוא נראה מהמפלים התחתונים
הקניון הגדול של ילוסטון (באנגלית: Grand Canyon of the Yellowstone) הוא קניון של הנהר ילוסטון השוכן בפארק הלאומי ילוסטון במדינת ויומינג בארצות הברית. עומקו המרבי של הקניון הוא 275 מטרים, ורוחבו המרבי הוא 800 מטרים. אין לטעות בין קניון זה לבין הגרנד קניון הנמצא במדינת אריזונה.
גאוגרפיה

הפרטים הגאולוגיים של הקניון אינם מובנים לגמרי, אך מוסכם כי הקניון נוצר כתוצאה מסחיפה ולא כתוצאה של פעילות קרחונית. לאחר ההתפרצות של קלדרת ילוסטון לפני כ-600,000 שנים, האזור התכסה בלבה. באזור נוצרו העתקים גם לפני ההתפרצות כתוצאה מפעילות הקלדרה. האתר שבו נמצא הקניון הנוכחי, כמו גם הקניונים הקודמים, נוצר ככל הנראה כתוצאה מהתרוממות הקרקע והיווצרות הבקיעים שנלוו לכך, מה שגרם להגברת קצב הסחיפה. כמו כן, האזור היה מכוסה על ידי קרחונים שנוצרו במהלך מספר עידני קרח. ההשערה היא כי בעבר הקניון התמלא במשקעים קרחוניים, אך הם נסחפו ולא הותירו אחריהם כל עדות.
הקניון שמתחת למפלי ילוסטון התחתונים היה בעבר האתר של אגן גייזר שנוצר מזרמי לבה ריוליטיים, העתקים נרחבים, והחום שהצטבר מתחת לפני הקרקע (הקשור לפעילות של נקודה חמה). לא ידוע בוודאות מתי נוצר אגן הגייזר, אך מניחים כי הוא היה קיים בתקופת פעילות הקרחונים האחרונה. הפעולה התרמית והכימיות של אגן הגייזר שינתה את הסלע הריוליטי באמצעות מטאסומטיזם, הפכה אותו ליותר רך ופחות עמיד לסחיפה. בקניון נותרו עדויות לפעילות תרמית זו בדמות גייזרים ומעיינות חמים שעדיין פעילים.
אזור אגם קליר, המוזן על ידי המעיינות החמים, נמצא דרומית לקניון וייתכן כי גם הוא שריד לפעילות הזאת. לפי קן פירס מהסקר הגאולוגי של ארצות הברית נוצרו סכרי קרח בפתחו של אגם ילוסטון בשלהי עידן הקרח האחרון, לפני 14,000 עד 18,000 שנים. כאשר הסכרים הפשירו השתחררו כמויות מים גדולות שזרמו במורד הזרם, וגרמו לשיטפונות וסחיפה מהירה בקניון של ימינו. נראה ששיטפונות אלו התרחשו יותר מפעם אחת. הקניון הוא עמק דמוי V‏ (V-shaped valley) קלאסי, דבר המרמז על עיצוב על ידי נהר ולא על ידי קרחונים. הנהר ילוסטון ממשיך לגרום לסחיפה של הקניון גם כיום.
גם הצבע של הקניון הוא תוצאה של מטאסומטיזם. הריוליט שבקניון מכיל מגוון תרכובות ברזל. כאשר אגן הגייזר היה פעיל, ה"בישול" של הסלע גרם לשינוי כימי בתרכובות הללו, כיוון שהחשיפה ליסודות הללו גרמה לשינוי צבע בסלעים שהתחמצנו. צבע הקניון מרמז על נוכחות או על מחסור במים בתרכובות הברזל הייחודיות. בניגוד למה שמקובל לחשוב, רוב האזורים הצהובים בקניון הם תוצאה של נוכחות של ברזל בסלע, ולא של גופרית.
גלריה

צילום משנת 1871
צילום משנת 1871
צילום משנת 1920
הקניון ממבט קרוב
הקניון הגדול של ילוסטון כפי שהוא נראה מהמפלים התחתונים
ערוץ הקניון
| --- | --- |
בקרת זהויות :  VIAF: 315140919   WorldCat (עם VIAF): 315140919
תפירה

ערך זה עוסק בחיבור או עיצוב בדים. אם התכוונתם לתפירת חתך או קרע בגוף, ראו .
תמונה של מכונת תפירה ישנה
ציור של ילדה העוסקת בתפירה
תפירה היא חיבור או עיצוב של בדים, עורות, ניירות, רשתות מחומרים שונים וחומרי גלם אחרים שעוביים דק בעבודת יד באמצעות מחט בעלת קוף שבה משחילים חוט, או במכונת תפירה.
תפירה היא מיומנות חיונית לשרידה, על כך מעיד קיומן של מחטי תפירה מלפני חצי מיליון שנים, מאות אלפי שנים לפני הופעת האדם המודרני, הומו ספיאנס.
אלפי שנים בעיקר נשים תפרו את כל הביגוד של משפחתן בעבודת כפיים. נערות צעירות התחילו לתפור את הנדוניה שלהן מגיל צעיר. עם מיכון התפירה היא הפכה ממיומנות נפוצה בכל משק בית לנחלתם של אנשי מקצוע, מאז המהפכה התעשייתית תפירה תעשייתית מהווה את רוב תפירת הביגוד. עם זאת נשים רבות רוכשות מכונות תפירה לתיקונים ביתיים או תפירה ביתית.
בדרך כלל התפרים אינם גלויים לעין, אך לעיתים הם משמשים כאלמנט עיצובי, למשל במכנסי ג'ינס. בתקופות שונות תפרו בגדים עם חוטי רקמה שהם עבים יותר מחוטי תפירה וכך קבלו בגדים צבעוניים יותר. לרוב מתאימים את צבע החוט לצבע הבד.
שימושים נוספים בתפירה: נעליים נתפרות על ידי הסנדלר, ויש כריכות ספרים הנתפרות על ידי הכורך. יש גם תפירה רפואית לאחר ניתוחים.
בייצור בגדים תפירה היא השלב האחרון. קדמו לה שלב התדמיתנות ושלב גזירת הבד. תדימתנות היא יצירת הגזרה, כדי להפוך את הבד הדו־ממדי לבגד תלת־ממדי נוח ללבישה, שמתאים לצורת הגוף האנושי, למידות השונות, ולעיצוב הבגד. תדמיתנים משרטטים את חלקי הבגד, ולפיהם נעשית הגזירה. תדמיתנות דורשת לימוד מעמיק, ובתעשיית הביגוד כיום היא נעשית בעזרת תוכנות מחשב ייעודיות.
קיים סוג עופות הנקרא Tailorbird (Orthotomus) (אנ'), שאת הקן שלהן הן יוצרות בצורה של תפירת עלים אחד לשני.
עוף מהסוג Orthotomus הידועות בתפירתן את הקן. ניתן לראות באיור את סימני התפירה.
כלי העבודה

שולחן או משטח חלק שעליו אפשר להעמיד את מכונת התפירה, לחתוך, לגזור, לתפור בדים ולהניח את הבד בזמן התפירה במכונה או ביד. נוח שיהיה מקום קבוע, אבל אפשר גם על שולחן מטבח או אוכל.
מכונת תפירה.
מספריים בעלות ידית נטויה להקלת הגזירה, מספריים שגוזרות את הבד בצורת זיגזג. מספריים עם חוד דקיק לחיתוך חורים קטנים.
סרט מידה גמיש. בשפה המדוברת יש הקוראים לו 'מטר'.
סרגל ארוך לעזור לשרטוט וסימון על גיזרות.
גיר חייטים, לסימון תפרים.
סיכות.
כרית או קופסה מיוחדת לסיכות.
אצבעון.
חוטי תפירה בשלל צבעים.
בודקין כלי למשיכת פסי בד או שרוכים דרך 'צינור' בד או חורי בד.
רצוי קופסאות, מכלים או מגירות לאיפסון לחצניות, ווים, כפתורים, סרטי אלכסון, סרטי גימור, רוכסנים, וכל מיני עזרים שמוסיפים לבדים, כשתופרים מהם בגדים.
גיזרות, שאפשר לקנותן בעיתוני תפירה, יש גם ספרים המלמדים איך להכין גזרה על פי מידות הגוף של מי שתופרים לו.
תכי תפירה > תך מכליב

"מכליב" מלשון כליבה (חיבור), הוא תך זמני המיועד להצמדת חלקי בד עד שייתפר התפר הקבוע. תך מכליב נתפר לרוב ידנית ברווחים גדולים, ולאחר התפירה הסופית פורמים אותו מהבד. כדי לתפור תך זה יש להעביר את החוט דרך הבד למעלה ולמטה ללא חזרות, ולכן קל למשוך את החוט החוצה בסיום השימוש בתפר. לעיתים תך מכליב משמש גם לכיווץ הבד, למשל לתפירת חצאית מכווצת.
תכים זמניים אלה משמשים בין היתר למיקום מכפלת, למדידת הבגד התפור לפני התפירה במכונה, ולהעברת סימוני גזירה לבד כשאין אפשרות להשתמש בגיר.
תכי תפירה > תך נסתר

תך זה משמש לתפירת מכפלות בבגדים אלגנטיים, מכנסים, חצאיות ושמלות מצמר ובבדים עבים בעיקר.
קיימת מכונה לביצוע תך זה הנהוגה בתעשייה ואצל חייטים. בהיעדר הציוד, ניתן לבצע תך זה גם באמצעות חוט ומחט. קיימים שני סגנונות של תכים נסתרים ידניים, רגיל ומוצלב.
לתפירת תך נסתר נוהגים לבחור חוט בצבע מעט כהה יותר מצבע הבד, ולתפור תך דומה למכלב, אלא שהוא צפוף, ובכל פעם שעובדים לצד הימני (הקדמי) של הבדים, לוקחים חוט אחד או שניים מן הבד. כך משתלב התך במרקם הבד. יש להזהר ולא למתוח את הבד יתר על המידה, פן ייווצרו שקעים שייראו מצידו הקדמי של הבד.
תכי תפירה > זיגזג

זיגזג אפשר לתפור או לרקום ביד ואפשר גם לתפור במכונה. התך קיים במכונות התפירה הביתיות העכשוויות, במכונות ישנות שבהן היה רק תך ישר, אפשר היה להוסיף אביזרים מיוחדים שנענעו את הבד וכך נוצרו תכי זיגזג. שני תכי הזיגזג שבהם משתמשים הכי הרבה הם 'זיגזג רגיל' בו המחט הולכת צעד אחד באלכסון קדימה - ימינה וצעד שני באלכסון קדימה-שמאלה. 'זיגזג שלושת הצעדים' שבו המחט צועדת שלושה צעדים קטנים באלכסון קדימה - ימינה ואחרי זה המחט צועדת שלושה צעדים קטנים באלכסון קדימה - שמאלה.
הזיגזג משמש לגימור וחיזוק קצוות הבד (בהיעדר מכונת אוברלוק), לרקמות שונות ואפליקציות, לעיבוד אבקות הכפתורים וכן לתפירת בדים גמישים וגם כן כתחליף לאוברלוק. ניתן לכוון תך זה גם באורכו וגם ברוחבו.
תכי תפירה > אוברלוק

באנגלית "אוברלוק" הוא הלחם של המילים אובר (מעל) ולוק (נעילה). זהו תפר שנעשה במכונה שונה ממכונת התפירה, הוא חותך את האמרות בחלק הפנימי של הבגד וסוגר אותן בתפר של לולאות צפופות.
קימים סוגים שונים של מכונות אוברלוק, לפי מספר סלילי החוטים שהן נושאות: 3-5. במכונת אוברלוק משוכללות ניתן לבצע גימורים שונים באמצעות מתיחה שונה של החוטים השונים, והסטת מחט התפירה במרחקים שונים.
תפר האוברלוק מצטיין בגמישות, ולכן מתאים במיוחד לסריגים (בניגוד לאריגים), כגון טריקו, בגדי ים, הלבשה תחתונה וכדומה.
תכי תפירה > תך כלה

נקרא גם אז'ור, על שם הריקמה הלבנה על כלי לבן לבית.
תך הנעשה במכונה, כגימור בבדים דקיקים כשיפון ואורגנזה. נעשה בעזרת מכונת אוברלוק לה יש חלק המיוחד לתך זה, או בתפר זיגזג קטן מאוד וצפוף.
במכונת אוברלוק התך נעשה על ידי צמצום התפר לרוחב מינימלי, קיצור התפר, ומתיחת החוטים כדי ליצור מראה סיומת דקיק ביותר.
לעיתים מכניסים בתך כלה חוט שקוף וקשה כחוט דיג, והוא נותן לגימור מראה מסולסל.
הוראת תפירה

הוראת התפירה עברה שינויים מעניינים, לפני המצאת מכונת התפירה כל בת למדה זאת תוך כדי התבגרות מהאמא או הסבתא שלה. כל אשה עסקה בתיקוני הטקסטילים הביתיים ולכן מרגע שילדה יכלה לאחוז במחט לימדו אותה לתפור כי זה חשוב לחייה וגם שתעזור לאם בעבודה הרבה. שנים רבות שיעורי התפירה היו חלק מלימודי החובה של בנות, בסוף שנות ה-1970 הוציאו מהמערכת את הוראת התפירה והיא נלמדה מאז בעיקר באופן פרטי, או בחוגים של אח"הצ, בעיקר כי נשים רבות חושבות שזה 'כושר חיים' חשוב לכל ילד וילדה.
בבתי הספר שלכי"ח במאה ה-19 בעוד הבנים קבלו חינוך נרחב הבנות לומדות תפירה ורקמה, לימודי דת ותולדות עם ישראל בימי המקרא, אך לא חשבון, גאוגרפיה או שפות זרות.
חייט ותופרת

גבר שמקצועו תפירת בגדים נקרא חייט. אשה שמקצועה תפירת בגדים נקראת תופרת.
חייטות ותפירה נחשבו למקצועות יהודיים וישנם שמות משפחה רבים הקשורים למקצועות אלו, כגון שניידר (Schneider), קלארמקר (Kleermaker), ו-דרסלר (Dressler).
נרתיקים לשמירת כלי התפירה

במאות הקודמות למאה ה-20 כלי העבודה הנחוצים לתפירה היו יקרים, לא לכל אשה הייתה נגישות לחנויות שבהן מוכרים את כלי העבודה. אי לכך נתפרו נרתיקים מיוחדים לשמירת הכלים הללו. לרוב השתדלו לרכז את כולם בסל או מגירה מיוחדת, היו גם 'קופסאות תפירה' שהכילו כמה מגירות. מיד כאשר התחילו ללמד בנות צעירות את רזי התפירה הטביעו בהן ש'סל תפירה מאורגן ומסודר הוא סימן למוח מאורגן'. ציפו מהן שלכל כלי תפירה יהיה מקום אחסון קבוע. אפילו קטעי סרטים ופיסות בד היו צריכים להיות מסודרים לפי השימוש המיועד שלהם.
באנגליה ובאמריקה במאה ה-18, נהגו עקרות בית לשאת צרור מגולגל של בד שבו נשמרו חוטים ומחטים, בדרך כלל הוא היה עשוי משני מלבני בד צרים שנתפרו אחד לשני עם גימור של סרטים, על צד אחד נתפרו כיס אחד או שניים, את הפס היו מגלגלים כשהכיסים בפנים וקושרים בסרט. וכך אשה יכלה לשת את הצרור בכיסה או בסל התפירה שלה. הצרור נקרא באנגלית 'Housewife' - 'עקרת בית', או בקיצור 'hussif` מה שמראה את חשיבות התיקונים של הטקסטילים הביתיים.
בעברית נרתיק המכיל חוטים, מחטים, אצבעון ועוד עזרי תפירה נקרא 'עזרה שנייה'.
נשים תופרות כנושא באמנות

ציירים רבים, ציירו את נשותיהם, אמהותיהם או נשים אחרות כשהן תופרות. האמנית מארי קאסט ציירה את הציור 'אשה צעירה תופרת'.
במוזיאון ישראל, במדור 'חפצים ויצירות אמנות שנבזזו במלחמת העולם השנייה' נמצא הציור 'השטיח האדום' של לסר אורי. האמן הרבה לצייר את אמו שתפרה למחייתם.
השיר צריך לצלצל פעמיים שהתפרסם בביצוע שושנה דמארי, מילים מאת נתן אלתרמן, לחן מאת משה וילנסקי, פותח בשורה 'תופרת אני ותופרת'.
ביטויים

תפירת תיקים - ביטוי המשמש אנשים שטוענים שהואשמו באשמת שווא.
תפרן - כינוי למישהו עני.
תפור לפי מידותיו - ביטוי לחשד שמכרז למשרה שאמור להיות פתוח לכולם מותאם בדיוק לאדם מסוים.
תופר חליפה - חוגג בטרם עת .
תפר (ציפור) - ציפור הבונה קן מעשבים ובוץ שנראה כאילו הוא תפור.
ראו גם

רקמה
סריגה
מגזין בורדה
אמנות סיבים
טלאים (מלאכת יד)
מיחזור משביח לבגדים
זיגזג (מלאכת יד)
מחט
מכונת תפירה
בורו (טקסטיל)
קנטה (טקסטיל)
תפירה איטית
הוט קוטור
איחוי (מלאכת יד)
הערות שוליים

↑  איתן אבניאון, קוף המחט פירוש, באתר מילון אבניאון - מילון עברי עברי
↑  World's oldest needle found in Siberian cave that stitches together human history, siberiantimes.com
↑  Francoise de Bonneville, Ghislaine Bavoillot (ע), תרגום: Bambi Ballard, The History of the Trousseau, THE BOOK OF FINE LINEN, 1994, Paris: Flammarion, עמ' 12-26, ISBN 2-08013-557-0. (באנגלית)
↑  No 5 The tools of the Trade, McCall`s SEWING in Colour, 1971, London: HAMLYN, 1964, עמ' 60-75. (באנגלית)
↑  bodkin, Cambridge Dictionary (באנגלית)
↑  Dawn Cook Ronningen, A Sweet Bodkin Holder, PIECEWORK, 2024 (באנגלית)
↑  Phyllis Ficarotta, Sewing Without a pattern, New York: Sterling, 1969, Little Craft Book Series, עמ' 1972, ISBN 0-8069-5162-1. (באנגלית)
↑  Megan Breneman, 9Reasons I Teach Sewing to Middleschoolers, We Are Teachers, ‏30/5/2017 (באנגלית)
↑  אהרון רודריג,'"`UNIQ--nowiki-0000000E-QINU`"'ההוראה בבתי הספר של "כל ישראל חברים", באתר הספרייה הוירטאלית של מטח
↑  שלמה דב גוייטין,'"`UNIQ--nowiki-00000010-QINU`"'דליה טסלר,מירי שפר (ע),'"`UNIQ--nowiki-00000010-QINU`"'תרגום: איה ברויר,'"`UNIQ--nowiki-00000010-QINU`"'מקצועות של נשים,'"`UNIQ--nowiki-00000010-QINU`"'חברה ים - תיכונית, 2005, תל אביב:'"`UNIQ--nowiki-00000010-QINU`"'ידיעות אחרונות, 1999, עמ' 304-306, מסת"ב 965-511-380-9
↑  Johanna IImakunnas, [Jacobina Charlotta Munsterhjelm Embroidering women and turning men], Scandinavian Journal of History, ‏17 ביוני 2017 (באנגלית)
↑  Dalia Gebrial, THE INEXTRICABLE LINK BETWEEN MIGRATION AND SWEATSHOPS, New Internationalist, ‏13/12/2016 (באנגלית)
↑  Migration News, Immigration and Sweatshops 2, October 1995
↑  Christina Garton, Protect Your Jaws from Septic Paws: Making Masks During the Spanish Flu, PIECEWORK, ‏10/4/2020 (באנגלית)
↑  Karin Bohleke, SEWING to SURVIVE, Piecework XXXI Number 1, Spring 2023, 2023, עמ' 58-61
↑  Regina and Arnold Springer, 28, Our Families The Way It was, 1994, New York: Shengold, 1994, עמ' 142, ISBN 0-88400-171-7. (באנגלית)
↑  Anne Benavidez, Golden Hands: Livelihood Skills Change Sons’ Futures, Extreme Response International, ‏16/3/2020 (באנגלית)
↑  Kat Lister, A Stitch in Time: the benefits of teaching prisoners to sew, The Guardian, ‏2/7/2022 (באנגלית)
↑  Rosa In0cencio Smith, Getting Through a Pandemic With Old-Fashioned Crafts, The Atlantic, ‏1/4/2020 (באנגלית)
1 2  Lynne Zacek Bassett, Just a Housewife, PIECEWORK, Loveland CO USA: Interweave, 2003, עמ' 46-51 (באנגלית)
↑  איתן אבניאון, עזרה שנייה -פירוש, באתר מילון אבניאון -מילון עברי עברי, ‏2020
↑  Trewin Copplestone, Mary Cassat, 1998, New York: Random House, 1998, עמ' 34-5, ISBN 0-517-16065X. (באנגלית)
↑  לסר אורי (בעברית, אנגלית)
↑  צריך לצלצל פעמיים, באתר שירונט
| --- | --- |
בקרת זהויות :  NLI: 987007534053705171  BnF: cb11931803z (data)  GND: 4171095-2  LCCN: sh85120542  NARA: 10645230  NDL: 00569991  NKC: ph127803 
"שעת התפירה", ציור מאת Hugo Oehmichen
תלמידה ומורה ליד מכונת תפירה בבית ספר לבנות ג' בירושלים.
תלמידות בשיעור תפירה בבית הספר רמז ביהוד, אמצע שנות החמישים
דייוויד קפ

| --- | --- |

 לידה:  9 ביוני 1963 (בן 61) פיווקי, ארצות הברית 
 מדינה:  ארצות הברית 
 תקופת הפעילות:  מ-1988 
 מקום לימודים:  אוניברסיטת קליפורניה בלוס אנג'לס  Kettle Moraine High School 
 פרסים והוקרה:  פרס הוגו להצגה הדרמטית (1994) 
 nm0462895/ פרופיל ב-IMDb
 
דייוויד קֶפ (באנגלית: David Koepp; נולד ב-9 ביוני 1963) הוא במאי, מפיק ותסריטאי קולנוע אמריקאי, נחשב לאחד מגדולי תסריטאי הקולנוע האמריקאי. קפ נוהג לכתוב למגוון רחב של סוגות קולנועיות, אך בעיקר בסרטי הרפתקאות.
ביוגרפיה

קפ נולד ביוני 1963 בפִּיווֹקִי, ויסקונסין, לאם רופאת משפחה ולאב בעל חברת שלטי חוצות. הוא למד בתיכון קייטי מוריין ובערבים ובסופי שבוע שימש כמלצר במסעדה. הוא נשוי למליסה ואב לארבעה ילדים.
הסרט הראשון שהפיק היה דירה מספר 0 משנת 1988, בו שימש גם כתסריטאי לצדו של הבמאי מרטין דונובן. לאחר שנתיים שימש כתסריטאי סרט הפעולה איש הלילה.
ב-1991 הפיק את חיילי צעצוע ובשנה שאחריה הפיק את הקומדיה המוות נאה לה של רוברט זמקיס. בשנה שלאחר מכן שימש כתסריטאי בסרט המדע הבדיוני של סטיבן ספילברג פארק היורה.
ב-1994 כתב את התסריט לסרט "The Shadow" המבוסס על דמותו של "הצל" ובכיכובם של אלק בולדווין וג'ון לו.
ב-1996 הפיק את "משימה בלתי אפשרית" של הבמאי בריאן דה פלמה. באותה שנה גם שימש לראשונה כבמאי בסרט "The Trigger Effect". שנה לאחר מכן חזר להפיק את סרט ההמשך השני של סרטי פארק היורה, "פארק היורה: העולם האבוד". בסרט זה הוא גם שימש כבמאי בפועל ובנוסף קיבל הופעת קמע של איש הנטרף בידי הטירנוזאורוס שהשתולל בסן דייגו.
ב-1999 שימש כבמאי ותסריטאי במותחן "Stir of Echoes".
בשנת 2002 היה התסריטאי של "ספיידרמן" ולאחר שנתיים ביים והפיק את סרט המתח "חלון סודי". בשנה שלאחר מכן הפיק את "מלחמת העולמות" של סטיבן ספילברג.
ב-2008 הפיק את "אינדיאנה ג'ונס וממלכת גולגולת הבדולח" הסרט הרביעי של סרטי אינדיאנה ג'ונס, ושנה לאחר מכן - את "מלאכים ושדים".
בשנת 2014 הפיק את "ג'ק ראיין: גיוס הצללים" של קנת בראנה שגם משחק בסרט את הדמות ויקטור צ'רווין. לאחר שנתיים הפיק את "התופת" של רון הווארד. בשנה שלאחריה הפיק את סרט המתח "המומיה" של אלכס קורצמן.
בשנת 2020 כתב וביים את הסרט הפסיכולוגי "היית צריך לעזוב" בכיכובם של קווין בייקון ואמנדה סייפריד, אשר מבוסס על הספר באותו שם מאת הסופר הגרמני דניאל קלמן.
בשנת 2022 כתב והפיק את סרט המותחן של סטיבן סודרברג "קימי" בכיכובה של זואי קרביץ; הסרט עלה ישירות לשירות הסטרימינג של HBO Max.
בשנת 2024, עתיד לצאת הסרט "Cold Storage" אותו הפיק ואף כתב לו את התסריט. בנוסף, באותה שנה כתב את התסריט לסרטו של סטיבן סודרברג "נוכחות" (אנ').
בשנת 2025 מתוכנן לצאת סרט "עולם היורה: חיים חדשים" שתסריט נכתב על ידי קפ. בהמשך השנה, שיתף פעולה שוב עם סודרברג עם סרט מותחן הריגול "תיק שחור" (אנ')
פיטר סרפינוביץ'

| --- | --- |

סרפינוביץ' ביולי 2014
 לידה:  10 ביולי 1972 (בן 52) ליברפול, הממלכה המאוחדת 
 מדינה:  הממלכה המאוחדת 
 תקופת הפעילות:  מ-1993 
 מקום לימודים:  St Francis Xavier's College 
 בן או בת זוג:  שרה אלכסנדר 
 אתר אינטרנט
 פרופיל ב-IMDb
 
פיטר סימון סרפינוביץ' (באנגלית: Peter Szymon Serafinowicz; נולד ב-10 ביולי 1972) הוא שחקן, קומיקאי, מוזיקאי, סופר ומדבב אנגלי. הוא גילם את פיט בסרט "מת על המתים", ודיבב את הדמות של דארת' מול בסרט "מלחמת הכוכבים - פרק 1: אימת הפנטום".
ביוגרפיה

סרפינוביץ' נולד ב-10 ביולי 1972 בליברפול. סרפינוביץ' למד בבית הספר היסודי "Our Lady of the Assumption" ואחר כך בבית הספר "St Francis Xavier Secondary School".
חיים אישיים

סרפינוביץ' נשוי לשחקנית האנגלייה שרה אלכסנדר.